Väike käopõll

Väike käopõll (Listera cordata) on käpaliste sugukonda käopõlle perekonda kuuluv rohttaim.

Väike käpõll on Eestis arvatud II kaitsekategooriasse (seisuga 2012). Eesti Orhideekaitse Klubi valis väikese käopõlle 2021. aastal Eesti aasta orhideeks.

 Kasvukoht ja levila 
Väike käopõll kasvab põhjapoolkera parasvöötmes, Euraasias ja Gröönimaal ka tundras. Väike käopõll on metsataim, tema peamisteks kasvukohtadeks on soostuvad või rabastuvad kuuse- või männi-segametsad, vahel võib teda leiduda ka kuivemates okasmetsades. Väikest käopõlle leidub üle Eesti. Tema arvukus väheneb ja teda loetakse Eestis ohustatud liigiks. Teda kahjustavad metsa majandamine, soode kuivendamine ja turba kaevandamine. Vaadatud 1. detsembril 2015

 Kirjeldus 
Kõrgus jääb taimedel enamasti vahemikku 10-15 sentimeetrit, harva võib see ulatuda ka 25 sentimeetrini. Lehed on vastastikused ja südajad. Risoom on roomav. Varre tippu kasvab õisik, mis moodustub paljudest väikestest kollakasrohelistest õitest. Vili on kupar.

 Pildid 

 Viited 

 Välislingid 


Kategooria:Käpalised
Kategooria:Eesti käpalised
Kategooria:II kaitsekategooria taimeliigid